16 נזיר די_ג
קטגוריות: ש_ס / כז נזיר / נזיר - עניינים הרב רפאל בהגר_מ שמואלביץ

טבת תשע"ה

בס' ארזי הלבנון הביא מס' תפארת ירושלים, דמש"כ התוס' דהוא מהריון אחר, רבותא קמ"ל, דאף דהוא מהריון אחר הו"ל נזיר, דאם ילדה בת ואח"כ ילדה בן אינו נזיר, וכתב דכ"ה במאירי.

ולענ"ד הדברים צ"ע, דבד' המאירי מבו' דאם ילדה בן ואח"כ ילדה עוד בן אינו נזיר, אך אם ילדה בת ואח"כ ילדה בן, נראה דודאי דהוי נזיר, דאל"כ מ"ט אם ילדה ספק בן קיימא, ואח"כ ילדה בן הוי ודאי נזיר, דהגם דבילדה ספק בן קיימא בתורת ודאי אינו נזיר משום דלא מחית נפשי' לספיקא, הרי כ"ז אם כשילדה בת ואח"כ ילדה בן הוי נזיר, ואך דכשילדה בן ואח"כ ילדה בן, דכיון שכבר נתקיים תנאו בלידת הבן הראשון שוב אינו נזיר בלידת הבן השני, ובה אמרינן דאם נולד ספק בן, בתורת ודאי לא חשיב כנתקיים תנאו, וע"כ כשילדה אח"כ בן הוי נזיר, אך אם גם כשילדה בת ואח"כ ילדה בן אינו נזיר, הי' בדין דגם אם ילדה ספק בן קיימא, ואח"כ ילדה בן, לא יהא נזיר ודאי.

ויש להוסיף, דהגע עצמך, הרי שילדה בת ספק בת קיימא ואח"כ ילדה בן, הרי אי נימא דאם ילדה בת ואח"כ ילדה בן אינו נזיר, א"כ ודאי דאם ילדה בת ספק בת קיימא ואח"כ ילדה בן, דאינו נזיר אלא מספק, דלגבי בת לא שייך כלל למימר דלא מחית נפשי' לספיקא, וא"כ ה"נ אם ילדה בן ספק בן קיימא דכוותה.

ובע"כ מזה, דאם ילדה בת ואח"כ ילדה בן, הוי נזיר, וכל הא דאם ילדה בן ואח"כ ילדה בן אינו נזיר, הוא משום דכבר נתקיים תנאו בלידה הראשונה, ובזה הוא דאמרינן דאם ילדה בן ספק בן קיימא, חשיב דבתורת ודאי לא נתקיים תנאו, וע"כ אם חזרה וילדה בן, הוי נזיר, וז"ב.

הראב"ד כתב דבספק אם קיבל עליו נזירות בלידת בנו או בלידת בן חבירו, הוי נזיר, ולי"ב לדינא דספק נזירות להקל, כיון דהוי נזיר או בלידת בנו או בלידת בן חבירו, והמל"מ תמה ע"ז, גם הקר"א תמה ע"ז דמ"ש ממתניתין דודאי קיבל עליו נזירות בלידת הבן, ואפ"ה ל"ה נזיר.

ולכאו' נראה פשוט דל"ד, דבמתניתין הרי כשיולד לו אח"כ בן יהא נזיר ודאי, וע"כ אם באנו לדון דבלידת הבן הספק יהא נזיר, אמרינן דלא מחית נפשי' לספיקא, אך בספק אם קיבל בלידת בנו או בלידת בן חבירו, הרי כ"ה דבלידת בנו הוא ספק, ה"נ בלידת בן חבירו הוא ספק, ואי נימא דלא מחית נפשי' לספיקא, לא יחול נזירות כלל, וזה לא אמרינן, - והוא ע"ד הא דבנחית לנזירות אמרינן דחלה עליו נזירות, ולא אמרינן שלא תחול עליו לא נזירות עולם, ולא נזירות דקישואים, אלא כיון דודאי דעתו שתחול נזירות, ה"ה חלה, עי' חזו"א שפירש כן, וה"נ הכא דכוותה.